Document ID: 31991R0539

ΚΑΝΟΝΙΣΜΟΣ ( ΕΟΚ ) αριθ . 539/91 ΤΗΣ ΕΠΙΤΡΟΠΗΣ της 5ης Μαρτίου 1991 για τις αιτήσεις πιστοποιητικών εξαγωγής για τα προϊόντα του κωδικού ΣΟ 1101 00 00 που περιλαμβάνουν προκαθορισμό της επιστροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ),
Εκτιμώντας ότι το άρθρο 9 παράγραφος 4 του κανονισμού ( ΕΟΚ ) αριθ . 891/89 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3633/90 ( 4), προβλέπει έως τις 30 Ιουνίου 1991 προθεσμία τριών εργασίμων ημερών μετά την ημερομηνία καταθέσεως της αιτήσεως για τη χορήγηση των πιστοποιητικών εξαγωγής για τα προϊόντα που περιλαμβάνονται στο άρθρο 1 στοιχεία α ), β ) και γ ) του κανονισμού ( ΕΟΚ ) αριθ . 2727/75 που περιλαμβάνουν προκαθορισμό της επιστροφής - ότι το εν λόγω άρθρο προβλέπει ότι η Επιτροπή καθορίζει ενιαίο ποσοστό μειώσεως της ποσότητας εάν οι αιτήσεις πιστοποιητικών εξαγωγής υπερβαίνουν τις ποσότητες που μπορούν να αναληφθούν - ότι οι αιτήσεις πιστοποιητικών που υποβλήθηκαν την 1η Μαρτίου 1991 αφορούν 371 084 τόνους και ότι η μέγιστη ποσότητα που θα αναληφθεί είναι 75 000 τόνοι - ότι πρέπει να καθοριστεί το ποσό που αντιστοιχεί στη μείωση για τις αιτήσεις πιστοποιητικών εξαγωγής που υποβλήθηκαν την 1η Μαρτίου 1991,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Οι αιτήσεις πιστοποιητικών εξαγωγής για τις οποιες έγινε αναγγελία στην Επιτροπή πριν από τις 2 Μαρτίου 1991 για αλεύρια σιταριού που υπάγονται στον κωδικό ΣΟ 1101 00 00, που περιλαμβάνουν προκαθορισμό της επιστροφής και κατατέθηκαν την 1η Μαρτίου 1991 γίνονται αποδεκτές για τις ποσότητες που αναφέρονται πολλαπλασιαζόμενες με το συντελεστή 0,20 . Οι αιτήσεις για τις οποίες δεν έγινε αναγγελία στην Επιτροπή πριν από τις 2 Μαρτίου 1991 απορρίπτονται . Άρθρο 2
Ο παρών κανονισμός αρχίζει να ισχύει στις 6 Μαρτίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 5 Μαρτίου 1991 .

Labels: 3
17